Source: http://veszprem.hu/veszpremieknek/palyazatok-hirdetmenyek/koezerdek-hirdetmenyek/6740-birosagi-uelnoekoek-valasztasa-2019
Timestamp: 2019-04-21 17:09:03
Document Index: 10355706

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Veszprém - Bírósági ülnökök választása 2019
2019. március 18. hétfő, 09:42	Közérdekű hirdetmények
A Köztársasági Elnök a 95/2019. (III.5.) KE határozatával a bírósági ülnökök megválasztása időpontjának kitűzéséről döntött.
Magyarország Alaptörvénye, Bírósági fejezetének 27.cikk (2) bekezdése értelmében a törvény által meghatározott ügyekben és módon nem hivatásos bírák- ülnökök is részt vesznek az ítélkezésben.
A bírák jogállásáról és javadalmazásáról szóló 2011. évi CLXII. törvény (Bjt.) rendelkezései szerint az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek - kivéve a pártokat - jelölik.
A fiatalkorúak büntetőügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei, nem pedagógus ülnökeit az egyesületek - kivéve a pártokat -, a foglalkozásuk szerinti érdek-képviseleti szervek, valamint őket a Be. 680. § (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik.
Ülnöknek az a 30. évét betöltött (1989. április 25. napja előtt született), de 70. életévét el nem érő (1949. április 25. napja után született) magyar állampolgár választható meg, aki nem áll a cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.
A fiatalkorúak elleni büntetőeljárásban ülnökként kizárólag
pedagógus, pszichológus, vagy család, gyermek és ifjúságvédelmi szolgáltatás, gyámügyi igazgatás keretében ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy vehet részt.
A fiatalkorúak büntetőügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei, a nem pedagógus ülnökeit az egyesületek - kivéve a pártokat -, a foglalkozásuk szerinti érdek-képviseleti szervek, valamint őket a Be. 680. § (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik.
- elfogadó nyilatkozat (A nyilatkozat a jelölt nevét, születési helyét és idejét, anyja nevét, lakóhelyét, iskolai végzettségét, szakképzettségét, foglalkozását, munkahelye nevét és címét, egy hónapra járó távolléti díja összegét, valamint az aláírását tartalmazza.)
Az erkölcsi bizonyítvány igénylésekor a III. pontban az „igen” mezőbe tegyen „X”-et.
A IV. ponthoz, kérjük írja be a 2011. évi CLXII. törvény 212.§ (1) bekezdését.
Így a V. pont kitöltése nem szükséges.
Mind a jelölés, mind pedig annak elfogadása formanyomtatványon történik. A dokumentumok letölthetők itt az oldal alján, vagy személyes átvehetők a Polgármesteri Hivatal Portáján.
Személyes benyújtás esetén: Polgármesteri Hivatal 308-as iroda.
Érdeklődni lehet személyes, vagy telefonon:
dr. Dancs Judit, 06-88/549-263, Ezt a címet a spamrobotok ellen védjük. Engedélyezze a Javascript használatát, hogy megtekinthesse.
A jelentkezéseket a szükséges dokumentumok csatolásával 2019. április 15. napján 16,00 óráig lehet benyújtani.
Veszprém Megyei Jogú Város Önkormányzatának Közgyűlése a Veszprémi Törvényszékre, a Veszprémi Járásbíróságra és a Közigazgatási és Munkaügyi Bíróságra választ ülnököket.
A Közgyűlés a döntést a 2019. április 25-i ülésén hozza meg.
Dr. Mohos Gábor sk.
Ülnökké jelölés űrlap (54.43 kB)
Ülnökké jelölés űrlap fiatalkorúak ügyeiben (56.48 kB)
Ülnökké jelölés űrlap közigazgatási bíróságra (54.13 kB)
Nyilatkozat jelölés elfogadásáról (61.83 kB)
Az OBH elnökének tájékoztatója (112.5 kB)
Az ülnök jogai, kötelezettségei (69.4 kB)